Obavijesti i upute kandidatima/kandidatkinjama na objavljeni Javni natječaj za imenovanje pročelnika/pročelnice Jedinstvenog upravnog odjela Grada Skradina (1 izvršitelj/ica), na neodređeno vrijeme s punim radnim vremenom.

Prijave na Javni natječaj podnose se u roku **8 dana** od dana objave u “Narodnim novinama”

1. **PODACI O RADNOM MJESTU:**
* **pročelnik/pročelnica Jedinstvenog upravnog odjela Grada Skradina**

(1 izvršitelj/izvršiteljica), na neodređeno vrijeme s punim radnim vremenom.

**Opis poslova:**

- Rukovodi radom Upravnog odjela u skladu s zakonom i drugim propisima, prati propise iz nadležnosti Upravnog odjela i provodi neposredan nadzor nad radom Upravnog odjela;

- Vodi upravni postupak i donosi rješenja o upravnim stvarima u slučajevima propisanim važećim zakonima i drugim propisima donesenim na temelju zakona;

- Odgovara za zakonit, pravovremen i djelotvoran rad u izvršavanju poslova iz djelokruga Upravnog odjela, te brine o unapređenju rada istog;

- Provodi i osigurava izvršenje odluka Gradskog vijeća i gradonačelnika;

- Obavlja i druge poslove utvrđene zakonom, Statutom i drugim aktima Grada, kao i ostale poslove po uputama gradonačelnika, te odgovara za pravilno i pravovremeno obavljanje navedenih poslova.

1. **PODACI O PLAĆI**
* Osnovica za obračun plaće: **850 eura**
* Koeficijent za obračun plaće: **2,25**

Podaci o osnovici i koeficijentu za obračun plaće mogu se pronaći u Odluci o utvrđivanju

osnovice za obračun plaća službenika i namještenika Gradske uprave Grada Skradina („Službeni vjesnik Šibensko-kninske županije“, broj 4/11, 14/19, 21/22, 15/23, 34/23), te Odluci o koeficijentima za obračun plaće službenika i namještenika Grada Skradina („Službeni vjesnik Šibensko-kninske županije“, broj 15/23, 24/23 i 27/23).

1. **NAČIN OBAVLJANJA PRETHODNE PROVJERE ZNANJA I SPOSOBNOSTI**

Prethodna provjera znanja i sposobnosti obavlja se putem pisanog testiranja i intervjua. Prethodnoj provjeri mogu pristupiti samo kandidati koji ispunjavaju formalne uvjete objavljenog javnog natječaja. Kandidati koji ne ispunjavaju formalne uvjete iz Natječaja obavijestit će se o tome pisanim putem. Za svaki dio provjere kandidatima se dodjeljuje određeni broj bodova od 1 do 10.

-2-

**Pismeno testiranje**

Pismeno testiranje obavit će se na način da će kandidati istovremeno pisati pred Povjerenstvom za provedbu natječaja (u daljnjem tekstu: Povjerenstvo) pismeni test s 20 pitanja, a test će se pisati 60 minuta.

Svaki točan odgovor, na svako pojedino pitanje donosi 1 plus. Djelomični, odnosno nepotpuni odgovori donose 1/2 plusa.

Pisano testiranje boduje se od 1 do 10 bodova, i to:

* Za 6-6,5 pluseva – 1 bod
* Za 7-7,5 pluseva – 2 boda
* Za 8-8,5 pluseva – 3 boda
* Za 9-9,5 pluseva – 4 boda
* Za 10-10,5 pluseva – 5 bodova
* Za 11-12,5 pluseva – 6 bodova
* Za 13-14,5 pluseva – 7 bodova
* Za 15-16,5 pluseva – 8 bodova
* Za 17-18,5 pluseva – 9 bodova
* Za 19-20 pluseva – 10 bodova

O rezultatima pisanog testiranja, svaki kandidat će biti posebno obaviješten.

PRAVILA TESTIRANJA

1. Po dolasku na provjeru znanja od kandidata će biti zatraženo predočenje odgovarajuće identifikacijske isprave radi utvrđivanja identiteta,
2. Po utvrđivanju identiteta i svojstva kandidata, kandidatu će biti dodijeljena pitanja kao i obavijest u kojem vremenu ih treba odgovoriti,
3. Za vrijeme provjere znanja i sposobnosti nije dopušteno:
* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se provjera odvija,
* razgovarati s ostalim kandidatima niti na bilo koji drugi način remetiti koncentraciju kandidata,
* ukoliko pojedini kandidat prekrši naprijed navedena pravila bit će udaljen s provjere znanja, a njegov/njezin rezultat Povjerenstvo neće priznati niti ocjenjivati.

**Intervju**

Intervju se provodi osobnim razgovorom Povjerenstva sa svakim pojedinim kandidatom ponaosob koji je ostvario najmanje 50% ukupnog broja bodova, tj. 5 bodova na pisanom testiranju.

-3-

Svaki intervju se boduje bodovima od 1 do 10, na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene (na dvije decimale). Ukoliko je prosjek bodovne ocjene 0,50 ili prelazi 0,50 onda se broj dodijeljenih bodova zaokružuje na veći broj (npr. 6,50 ili 6,55 zaokružuje se na 7 bodova), a ukoliko je manji od 0,50 onda se dodijeljeni bodovi zaokružuju na manji broj (npr. 6,49 zaokružuje se na 6 bodova).

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad u navedenom projektu odnosno za obavljanje poslova određenog radnog mjesta.

**Rang lista**

Nakon prethodne provjere znanja i sposobnosti kandidata Povjerenstvo utvrđuje rang-listu kandidata prema ukupnom broju ostvarenih bodova.

1. **PRAVNI IZVORI ZA PRIPREMANJE KANDIDATA ZA PRETHODNU PROVJERU ZNANJA I SPOSOBNOSTI KANDIDATA**

1. Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13. – pročišćeni tekst, 137/15, 123/17, 98/19. i 144/20.).
2. Zakon o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18. i 112/19),
3. Zakon o općem upravnom postupku („Narodne novine“ 47/09. 110/21),
4. Zakon o vlasništvu i drugim stvarnim pravima (“Narodne novine”, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17)
5. Statut Grada Skradina („Službeni vjesnik Šibensko-kninske županije”, broj 3/21, 15/22, 29/23)
6. Poslovnik Gradskog vijeća Grada Skradina („Službeni vjesnik Šibensko-kninske županije”, broj 7/21).

Pravni izvori navedeni pod točkama 1.-4. mogu se pronaći na mrežnoj stranici: [www.nn.hr](http://www.nn.hr)

Opći akti Grada Skradina navedeni pod točkama 5.-6. mogu se pronaći na mrežnoj stranici: [www.sibensko-kninska-zupanija.hr](http://www.sibensko-kninska-zupanija.hr)